Kjetil Fretheim

Kjetil Fretheim (født 17. september 1970) er en norsk teolog. Han er prorektor og professor i diakoni og etikk ved MF vitenskapelig høyskole i Oslo. Fretheim arbeider særlig med empirisk etikk og normative spørsmål, samfunnsteologi, bistand og utviklingsarbeid, religion og utvikling, samt interkulturell kommunikasjon og frivillig arbeid på kirkefeltet.

Fretheim har mellomfag i sosialantropologi (1996) og historie (1999) fra Universitetet i Oslo og tok embetseksamen i teologi ved MF i 1996. Senere arbeidet Fretheim i Presteforeningen, Høgskolen i Sør-Trøndelag, Kirkens Nødhjelp og som kvalifiseringsstipendiat ved Senter for utvikling og miljø (SUM)/Etikkprogrammet ved Universitetet i Oslo. Han var doktorgradsstipendiat ved MF i perioden 2004–2007 og disputerte i 2007 med avhandlingen Rights and Riches. Exploring the Moral Discourse of Norwegian Development Aid. Etter å ha arbeidet som forsker ved Senter for Interkulturell kommunikasjon (2008-2009) i Stavanger, begynte Fretheim i 2009 som førsteamanuensis i samfunnsfag ved MF (Det teologiske menighetsfakultet). Han ble professor i diakoni og etikk ved MF i 2013 og har vært visiting professor ved York St. John University i England siden 2014. Han begynte som prorektor ved MF i 2017.

Publikasjoner 
Fretheim har vært forfatter, redaktør og medredaktør for bøkene:
 Fretheim, Kjetil (2016): Interruption and Imagination. Public theology in times of crisis, Eugene, OR, Pickwick Publications.
 Fretheim, Kjetil, Håkon Lorentzen and Sverre Dag Mogstad (2016): Fellesskap og organisering. Frivillig innsats i kirkens trosopplæring, Oslo, IKO Prismet Bok.
 Fretheim, Kjetil (red. 2014): Ansatte og frivillige. Endringer i Den norske kirke, Oslo, IKO Prismet Bok.
 Fagerli, Beate, Kjetil Fretheim and Oddbjørn Leirvik (red., 2013): Sannhetens øyeblikk. Israel, Palestina og Den norske kirke, Oslo, Akademika forlag.
 Drønen, Tomas Sundnes, Kjetil Fretheim and Marianne Skjortnes (red., 2011). Forståelsens gylne øyeblikk. Festskrift til Øyvind Dahl, Trondheim, Tapir akademisk forlag.
 Fretheim, Kjetil (2007): Rights and Riches. Exploring the Moral Discourse of Norwegian Development Aid, Bern, Peter Lang Verlag. 
 Fretheim, Kjetil (red., 2004). Mennesker kjemper for livet. Menneskeverd og menneskerettigheter i en globalisert verden. Oslo, Verbum.

Referanser

Eksterne lenker 

 Academia.edu

Professorer ved Menighetsfakultetet
Fødsler i 1970